"N-am, dar vreau", sloganul candidatului la Primăria Sectorului 1. De la satiră politică la o reală campanie.
Tudor-Helmut Schinagel-Costea vrea să se îmbogăţească şi candidează la primăria Sectorului 1 Bucureşti. Sloganul electoral al lui Tudor, tată a trei copii, este "N-am, dar vreau". Grupul de iniţiativă "N-am, dar vreau" a reuşit să strângă 500 de semnături din cele 2000 necesare.
De la satiră politică până la a candida la primăria Sectorului 1 din Bucureşti sunt doar 2000 de semnături de strâns.Este istoria lui Tudor-Helmut Schinagel-Costea, care a decis că "nu are, dar vrea" să fie primar. Nici soţia nu ştie despre ideea neobişnuită, însă, este susţinut de gaşca de prieteni să candideze la aceste alegeri locale.Au şi reuşit să adune primele 500 de semnături. Programul electoral contrastează puternic cu mesajele uniforme şi monotone ale politicienilor clasici. Dacă Tudor ajunge primar la Sectorul 1, atunci digitalizarea va însemna Counter-Strike, Red Alert sau SimCity pentru funcţionari, legalizarea marijuanei pentru rezindeţii sectorului, construirea Catedralei Mântuirii Sectorului 1, unde divinitatea principală va fi chiar el.Sediul grupului de iniţiativă "N-am, dar vreau" este într-un pub. Acolo am ajuns şi am surprins o şedinţă a staff-ului de campanie."Vreau să împărtășesc secretul primarilor cu populația""Noi, cetăţeni oneşti şi sănătoşi la cap, noi ştim clar că aceştia ajung într-o zonă unde ei capătă o informaţie, care îi ajută să se îmbogăţească. Şi atunci, vrem ca Tubel-primar să ajungă acolo", a mărturisit Alexandru Dumitrescu, purtător de cuvânt."Eu vreau să ajung acolo, să iau secretul primarilor şi să-l aduc către populaţie, către locuitorii Sectorului 1", a declarat Tudor-Helmut Schinagel-Costea, "Tubel"."Ca un rechin ştiu să vorbesc pentru mine, domn’ primar. Mă voi ocupa de tot ce înseamnă tranzacţionarea proprietăţilor publice care vor trece în capital privat ulterior", a spus Alexandru Cordea, "rechinul" imobiliar.